Publication: Magyar Közlöny
Issue: MK-2010-90 (Year: 2010, Number: 90)
Era: contemporary
Section: a Munka Törvénykönyvérõl szóló 1992. évi XXII. törvény (a továbbiakban: Mt.) egyes rendelkezéseinek alkalmazását
Paragraph Index: 113

(4) bekezdése a nem alkalmazható.” (E szabályok a határozott idejû munkaviszony leghosszabb idejére, a rendes szabadságra és az állásidõre vonatkozó Mt.-beli rendelkezések.) A törvényjavaslat általános vitája 2010. február 15-én kezdõdött, ugyanezen a napon két – az ügy megítélése szempontjából figyelemre méltó – módosító javaslat is benyújtásra került. A T/11552/2. számú módosító javaslat a fentebb említett 56/F. § (1) bekezdés elhagyását javasolta, mivel – vélte a módosító javaslat megfogalmazója – az Mt. e garanciális szabályai nélkül az iskolaszövetkezeti tag munkavégzésére vonatkozóan hátrányosabb helyzetbe kerül. A másik T/11552/3 módosító javaslat a 2010. január 1-jei hatálybalépést kívánta megváltoztatni „a kihirdetést követõ hónap elsõ napján lép hatályba” szövegrészre, mivel az eredeti törvényjavaslaton szereplõ „hatálybalépési idõpont már elmúlt, szükséges ezért a korrekciója” indokolással. A törvényjavaslatot az Országgyûlés – e módosító javaslatok nélkül – 2010. február 22-i ülésnapján elfogadta, az Országgyûlés elnöke február 23-án aláírta és a Szövmód. tv.-t megküldte kihirdetésre a köztársasági elnöknek. A köztársasági elnök véleménye szerint a törvénynek az elfogadott szöveg szerinti kihirdetése az Alkotmány 2. § (1) bekezdését sértõ visszaható hatályú hatálybaléptetést eredményezne, ezért az Alkotmány 26. § (4) bekezdésében foglalt jogkörénél fogva az Alkotmánybíróság eljárását kezdeményezte.

Source: https://magyarkozlony.hu/hivatalos-lapok/331c6a59aaa904b86244a8d4571db85c9c66080f/dokumentumok/b504f72b83b7cb61c4281196a4be55b8eb8f7c11/letoltes